འཇིགས་མེད་ཅེས་པ་ནི་ཅི་ལའང་ཞུམ་པ་མེད་པར་ནམ་ཡང་བློ་སྤོབས་ཆེར་བསྐྱེད་ཀྱིས་མདུན་དུ་སྐྱོད་པའི་དོན་ཡིན།སྨན་པ་འཇིགས་མེད་ཕུན་ཚོགས་ནི་དེའི་རང་བཞིན་ཡིན་ལ།རང་གི་ནུས་པར་བརྟེན་ནས་རྒྱལ་ཡོངས་སུ་འཇིགས་མེད་སྒོ་བསྟེན་སྨན་ཁང༡༠༨ཕྱེས།ཁོས་ཕ་ཡུལ་ནི་མཚོ་སྔོན་ཞིང་ཆེན་རེབ་གོང་རྫོང་ཡིན་ཞིང་།ད་ལོ་དགུང་ལོ༥༧དང་།ཤ་སྐམ་ཞིང་རིད་པ་ཡིན་རུང་བློ་སྤོབས་ཆེས་ཆེར་རྒྱས་པ་ཞིག་ཡིན།ཁོས་ལོ་ངོ༤༡རིང་ལ་སྨན་པའི་ལས་དེ་གཉེར་བ་དང་།ཆུང་དུས་ཀྲུང་གོའི་རྒྱལ་ཁབ་རིམ་པའི་བོད་ཀྱི་ལྷ་རྗེ་ཡོ་ནེ་ལས་སློབ་གཉེར་མཛད།༡༩༨༣ལོར་གསོ་རིག་ཆེས་ཆེར་དར་གནས་རེབ་གོང་ས་ཆའི་རོང་བོ་དགོན་ཆེན་དུ་རབ་ཏུ་བྱུང་ཤིང་།བོད་ཀྱི་གསོ་བ་རིག་པར་སློབ་གཉེར་ལེགས་པོ་མཛད་མཐར།འབུམ་རམས་པའི་སློབ་གནས་ཐོབ།འཇིགས་མེད་ཕུན་ཚོགས་ལགས་ཀྱིས་བཤད་རྒྱུར།ཁོང་གི་སྨན་པའི་ལས་རིགས་ནི་དུས་རབས་སྔོན་མའི་ལོ་རབས༧༠ནས་མགོ་བརྩམས་པ་དང་།ཐོག་མ་ནས་བཟུང་།ཁོས་དམིགས་ཡུལ་ནི་བོད་ཀྱི་གསོ་བ་རིག་པ་རྒྱ་ཆེར་སྤེལ་ཏེ་འགྲོ་ཀུན་ལ་ཕན་པར་བརྩོན་ཆེད་ཡིན་ཞིང་།རྒྱུ་མཚན་ནི་བོད་ཀྱི་གསོ་རིག་ནི་མིའི་རིགས་སྤྱི་ལ་དབང་བའི་རྒྱུ་ནོར་ཡིན་ཟེར།